Πέτρος Μάρκαρης

Ο **Πέτρος Μάρκαρης** (γεννημένος στην Κωνσταντινούπολη, 1937) είναι Έλληνας συγγραφέας αστυνομικών μυθιστορημάτων. Έχει γράψει επίσης σενάρια για τον κινηματογράφο και το θέατρο, ενώ ασχολείται και με τη μετάφραση από τα τουρκικά και τα γερμανικά. 

## Βιογραφία

Ο Πέτρος Μάρκαρης γεννήθηκε το 1937 στη Χάλκη της Κωνσταντινούπολης. Κατάγεται από μια πλούσια αρμενική οικογένεια της πόλης, ονόματι Μαρκαριάν. Ο παππούς του ερωτεύτηκε μια Ελληνίδα, με αποτέλεσμα να τον αποκληρώσει η οικογένειά του. Έκτοτε ο παππούς του συγγραφέα δεν ξαναμίλησε ποτέ αρμενικά στη ζωή του και «η αρμενική φύτρα της οικογένειας ξεράθηκε».

Εμφανίστηκε το 1965 με το θεατρικό έργο *Η ιστορία του Αλή Ρέτζο*. Ασχολήθηκε με τη συγγραφή θεατρικών έργων, κινηματογραφικών σεναρίων και τηλεοπτικών σειρών, καθώς και με μεταφράσεις λογοτεχνικών και θεατρικών έργων (μετέφρασε και σχολίασε και τα δύο μέρη του Φάουστ του Γκαίτε). Τα προηγούμενα μυθιστορήματά του Νυχτερινό δελτίο, Άμυνα ζώνης, με τα οποία έγινε γνωστότερος, και Ο Τσε αυτοκτόνησε έχουν πρωταγωνιστή τον αστυνομικό Κώστα Χαρίτο και κυκλοφορούν μεταφρασμένα στη Γερμανία και την Ιταλία (με σημαντική επιτυχία), στη Γαλλία, την Ισπανία, την Αγγλία, την Τουρκία, τις Ηνωμένες Πολιτείες.

Τον Ιανουάριο του 2008, ο Πέτρος Μάρκαρης τοποθετήθηκε πρόεδρος του Εθνικού Κέντρου Βιβλίου (Ε.ΚΕ.ΒΙ.). Μετά τη λήξη της θητείας του Διοικητικού Συμβουλίου του Κέντρου, τον Μάιο του 2009, ο Μάρκαρης γνωστοποίησε την απόφασή του να μην μετέχει στο νέο Δ.Σ..

Για το λογοτεχνικό και μεταφραστικό του έργο, ο Πέτρος Μάρκαρης βραβεύτηκε τον Μάιο του 2014 με τον Σταυρό του Τάγματος της Αξίας της Γερμανίας, σε τελετή που πραγματοποιήθηκε στην πρεσβεία της Γερμανίας στην Αθήνα. Η παραπάνω διάκριση είναι η πρώτη που αποδίδεται από την Ομοσπονδιακή Δημοκρατία της Γερμανίας στην πρεσβεία της στην Αθήνα.

Στο Ελληνικό δημοψήφισμα του 2015 τάχτηκε υπέρ του .

## Βιβλιογραφία

### Αστυνομικά βιβλία

*''Νυχτερινό δελτίο'' (1995)
**[[Άμυνα ζώνης (μυθιστόρημα)|Άμυνα ζώνης]]* (1998)
**[[Ο Τσε αυτοκτόνησε]]* (2003)
**[[Βασικός μέτοχος]]* (2006)
**[[Παλιά, πολύ παλιά]]* (2008)
**[[Ληξιπρόθεσμα δάνεια]]* - Τριλογία της Κρίσεως 1 (2010)
**[[Περαίωση]]* - Τριλογία της Κρίσεως 2 (2011)
**[[Ψωμί, Παιδεία, Ελευθερία]]* - Τριλογία της Κρίσεως 3 (2012)
**Τίτλοι Τέλους* - Τριλογία της Κρίσεως, Επίλογος (2014)
**[[Τριημερία και άλλα διηγήματα]]* (2015)
**Offshore* (2016)
**Σεμινάρια φονικής γραφής* (2018)
**Η εποχή της υποκρισίας* (2019)
**Ο φόνος είναι χρήμα* (2020)
**Η τέχνη του τρόμου και άλλα διηγήματα* (2021)
**Το κίνημα της αυτοκτονίας* (2021)
*Η εξέγερση των Καρυάτιδων (2023) 
*Η βία της αποτυχίας (2024)
*Η απάτη είναι το μέλλον (2025)

### Άλλα

* *Η ιστορία του Αλή Ρέτζο* (1965)
* *Ο Μπρεχτ και ο διαλεκτικός λόγος* (1983)
* *Το ημερολόγιο μιας αιωνιότητας* (1998)
* *[[Η Αθήνα πρωτεύουσα των Βαλκανίων]]* (2004)
* *[[Κατ' εξακολούθηση]]* (2006)
* *[[Η Αθήνα της μιας διαδρομής]]* (2013)

## Ταινίες

*Το μετέωρο βήμα του πελαργού (1991)
*Περιμένοντας τα Σύννεφα (2004)

## Παραπομπές


## Εξωτερικοί σύνδεσμοι

* 3-Απρ-2010 συνέντευξη του Μάρκαρη στο Spiegel - στα Αγγλικά: Interview with Greek Crime Writer Petros Markaris 'The Greeks Must Suffer'. 8-Απρ-2010 Μεταφρασμένο το άρθρο στο tvxs.gr: Π. Μάρκαρης «Οι Έλληνες πρέπει να υποφέρουν».
* 27-Μαΐου-2010: Πέτρος Μάρκαρης - Κωνσταντινούπολη η πόλη των μειονοτήτων: Ομιλία 61 λεπτών του Πέτρου Μάρκαρη με θέμα "Κωνσταντινούπολη: η Πόλη των μειονοτήτων".
* 
* Πέτρος Μάρκαρης, βιογραφικό και προσωπικές αρθρογραφίες του συγγραφέα στον ιστότοπο Aixmi.gr
*Πέτρος Μάρκαρης Η έννοια πατρίδα για μένα είναι μια έννοια με την οποία δεν μπορώ να τα καταφέρω καλά. 

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Μ
Κατηγορία:Έλληνες αρμενικής καταγωγής
Κατηγορία:Καθηγητές της Δραματικής Σχολής του Εθνικού Θεάτρου